Romania va ramane mereu un nostalgic "acasa" pentru mii de sasi plecati din Transilvania imediat dupa revolutie.

Vara multi se intorc in locurile in care au crescut pentru a-si revedea locuintele parintesti pe care le-au renovat si le-au transformat in resedinte de vacanta, adevarate comori etnografice. In aceste zile toate lumea petrece si deapana amintiri.

"Sa scoatem un pahar de vin de Garbova sa sarbatorim cu toti care au venit din Germania MUSAC Hai, vecina, hai noroc."

Hans Alzner are 57 de ani. S-a nascut si a copilarit pe ulitele din Garbova de Sebes, o localitate din judetul Alba unde in trecut era o comunitate numeroasa de sasi. A plecat in Germania de 3 decenii si lucreaza intr-o mare companie auto.

Casa parinteasca i-a fost confiscata de comunisti si nu a putut sa o recupereze. Asa ca, acum sase ani, a cumparat o alta din sat care era o ruina si a transformat-o intr-o bijuterie.

Hans Alzner: "Am bagat in renovarea casei 50.000 de euro, casa e construita in anul 1931 si am vrut sa pastrez stilul taranesc ca inainte de cel de-al doilea razboi mondial, am pastrat fatada, poarta."

Kathi are tot 57 e ani si s-a stabilit in Occident la 26.

Kathi Depner: "Ne-am cumparat o casa aici de la vecini si am lucrat ani intregi ca sa o renovam si acum e aproape gata. E satul natal unde ne-am nascut eu si sotul meu si un copil de-al nostru si venim multi din Germania sa facem aici concediul in luna august."

Desi vacanta este una tihnita, nu au timp sa se plictiseasca.

"In fiecare seara, o data la noi, o data la altcineva povestim amintiri si cum ne merge. In cele 3 spatamani cateodata avem de lucru in casa si mergem la Ocna Sibiului sa facem baie."

Mihai Liebhart este din Cristian, la nici 10 kilometri de Sibiu. Timp de 25 de ani a revenit cu drag vara de vara in satul natal. Si-a pastrat aici vechea casuta cu gradina si fantana in curte.

Mihai Liebhart: "Noi ne simtim foarte bine aici, in Germania stam la bloc. Cand venim aici, aer curat, te misti mult mai mult. Parca sunt mai sanatos aici ca acolo."

De cand cu intoarcerea sasilor, pretul caselor in multe localitati din Ardeal a crescut.

Agneta Thiess: "Sunt cam scumpe casele, dar totusi fata de Germania ne putem permite sa avem si un loc de vacanta."

Musafirii isi fac bagajele la inceput de septembrie insa vor reveni anul viitor de Rusalii.